Un bărbat din comuna Roșia de Secaș s-a ales cu dosar penal după ce a fost prins băut la volan. Polițiștii l-au identificat în trafic în localitatea Tău.
Potriviti IPJ Alba, marți, 14 mai, în jurul orei 15.30, polițiștii Secției 5 Poliție Rurală Blaj –Postul de Poliție Roșia de Secaș au depistat un bărbat de 68 de ani, din comuna Roșia de Secaș. Acesta conducea un autoturism, pe strada Principală din localitatea Tău, fiind sub influența băuturilor alcoolice.
În urma testării conducătorului auto, cu aparatul etilotest, a rezultat valoarea de 0,66 mg/l alcool pur în aerul expirat.
A fost condus la spital unde i-au fost recoltate mostre de sânge, în vederea stabilirii alcoolemiei.
Față de conducătorul auto, cercetările sunt continuate sub aspectul săvârșirii infracțiunii de conducere sub influența alcoolului.
foto: arhivă, rol ilustrativ
Urmăriți Alba24.ro și pe Google News
Dacă ți-a plăcut articolul: